Lilac

"'...จะปกป้องเอาไว้ให้ได้ ทั้งที่นี่ ทั้งชีวิตนี้  ฉันไม่ยอมหรอก...'"

Lilac ;(ไลแลค, แม่มดแห่งคีตกวี, ไนติงเกลแห่งตะวันตก) ปรากฏตัวครั้งแรกใน Lixariz 1 (The witch of genesis) เธอคือแม่มดชั้นสูงผู้ได้รับเลือกให้ดำรงตำแหน่งว่าที่โคเซียแห่งทิศตะวันตก แม่มดผู้ขึ้นชื่อเรื่องการเป็นหนึ่งของการขับร้องคันโซเน่  ถูกขนานนามให้เป็นอัจฉริยะแห่งคีตกวีด้วยวัยเพียงน้อยนิด

Appearance
ไลแลคมีเส้นผมยาวสีทอง และดวงตาสีม่วง ผิวสีเข้ม เธอมักอยู่ในชุดเดรสหรือกระโปรงยาวสีอ่อน (ครีม ขาว หรือสีเงิน)  อีกทั้งยังพกคฑาขนาดใหญ่ไปไหนมาไหนอยู่ตลอดเวลา

Personality
สิ่งที่สังเกตุเห็นได้จากตัวไลแลคตลอดเวลาก็คือท่าทีง่วงซึม และสงบนิ่งของเธอ เธอมีอาการสัปหงกและเผลอหลับอยู่บ่อยครั้งไม่เว้นแม้แต่ในที่ประชุมของภาคีแม่มด  อีกทั้งในบางเวลาเธอยังดูเหมือนกำลังเหม่อลอยอีกต่างหาก  และด้วยความพูดน้อยรวมถึงใบหน้าที่ราวกับไร้อารมณ์ทำให้เธอดูไม่เหมือนแม่มดผู้ได้เป็นว่าที่โคเซียสักเท่าไหร่

แต่ในยามจริงจังไลแลคจะดูมั่นใจขึ้น เธอมีความสามารถในการตัดสินใจที่เด็ดขาดและไม่ย่อท้อ  เธอแสดงให้เห็นถึงหัวใจที่มุ่งมั่นและยึดมั่นอย่างแรงกล้า  อีกทั้งยังพร้อมเข้าช่วยทุกคนอย่างไม่ลังเล  โดยด้านนี้ของเธอทำให้ฟีโอน่าผู้เป็นอดีตโคเซียแห่งทิศตะวันตกถึงกับออกปากชมว่า "ผู้สืบทอดของฉันช่างเต็มไปด้วยความกังวาลเสียจริง"  และแม้ว่าไลแลคจะมีบุคลิคที่เชื่องช้า เซื่องซึม ไม่ค่อยกระฉับกระเฉง  แต่เธอก็เข้ากับโคเซียทุกตนได้เป็นอย่างดี

Personal Background
ไลแลคเติบโตมาในการดูแลของ 'โฮเรเมลท์' แม่มดทะเลสาบผู้แข็งแกร่งที่ในอดีตได้มีส่วนช่วยเหลือคนของภาคีแม่มดเอาไว้อย่างมาก อีกทั้งเธอยังฉายแววด้านพลังมาตั้งแต่อายุยังน้อย  ความโดดเด่นของไลแลคคือพลังเวทมนตร์ที่มีอำนาจมหาศาลและยากจะรับมือ  ซึ่งคาดการณ์ว่าเธอจะได้รับการฝึกสอนมาจากโฮเรเมลท์ด้วยตนเอง

เธอคือแม่มดชั้นคาร์วิลผู้ผ่านการคัดเลือกในการเข้าเป็นโคเซียเป็นอันดับหนึ่ง ด้วยพลังและทักษะของเธอที่โดดเด่นกว่าคนอื่นๆทำให้ไลแลคเป็นที่จับตามองของเหล่าผู้อาวุโส  และด้วยความที่เธออยู่ในการดูแลของโฮเรเมลท์ก็ยิ่งทำให้เธอถูกคาดหวังมากกว่าใครๆ   อีกทั้งเธอยังเป็นผู้ใช้เสียงเพลงผสานกับเวทมนตร์ซึ่งเป็นเวทมนตร์แบบโบราณที่ถ่ายทอดกันมาในหมู่แม่มดกลุ่มน้อย  เสียงร้องเพลงของไลแลคนั้นเป็นที่เลื่องลือในหมู่แม่มดว่าไพเราะยิ่งกว่าผู้ใด จนทำให้เธอได้รับฉายา 'ไนติงเกลแห่งตะวันตก'  เป็นเสียงร้องเพลงที่สามารถเยียวยาจิตใจหรือร่างกายของผู้ฟังได้  ทั้งยังสามารถทำให้สูญเสียสติหรือใช้ไปในทางลบได้ด้วย  ซึ่งเวทมนตร์ที่ใช้ผสานกับทักษะเช่นนี้ถูกเรียกว่า Wirolen เป็นหนึ่งในเวทมนตร์เก่าแก่ชนิดหนึ่ง

ไลแลคที่ได้รับตำแหน่งว่าที่โคเซียแห่งทิศตะวันตกนั้นยังคงถูกจับตาโมงโดยภาคีแม่มดแทบตลอดเวลา เนื่องจากเธอแสดงท่าทีเรียบเฉยต่อการให้ความช่วยเหลือของโฮเรเมลท์ในการตัดสินรอบสุดท้ายต่อหน้าเหล่าผู้อาวุโส  และนั่นเป็นการประกาศตัวครั้งแรกว่าเธอไม่ใช่ผู้สืบทอดเวทมนตร์ของแม่มดแห่งทะเลสาบ  ทำให้ฐานะของเธอกลายเป็นสิ่งคลุมเคลือต่อภาคีแม่มดที่เคยเข้าใจกันมาตลอดว่าเธอเป็นผู้รับสืบทอดตำแหน่งของแม่มดแห่งทะเลสาบ

แต่ทว่าเวทมนตร์ของไลแลคนั้นรับมือได้ยากที่สุดในบรรดาโคเซียทั้งหมด และส่งผลกับมนุษย์ได้รุนแรงกว่าเวทมนตร์ปกติหลายเท่า  อีกทั้งไลแลคยังได้รับการแต่งตั้งจากอดีตโคเซียเก่าอย่าง Fiona (ฟิโอน่า)

Lixariz 1 : The witch of genesis
ไลแลคมีบทบาทสำคัญในการหยุดความปั่นป่วนของโลกเบื้องหลัง (Lanudel) และหยุดการล่มสลายของมิติที่เกิดจากการเสียสมดุลของธุลีแห่งความเศร้าด้วยการขับขานบทเพลงศักดิ์สิทธิ์ซึ่งมีชื่อว่า 'Heiliger Wind des Schicksals' (Holy wind of fate) ทว่าการทำเช่นนั้นก็ทำให้เธอสูญเสียพลังไปเรื่อยๆจนร่างกายไม่อาจต้านทานไหว

Skills

 * Pillarenia - เวทมนตร์สะกดการเคลื่อนไหว
 * Zerhonia - เวทมนตร์รักษา/ฟื้นฟู
 * Aldueto - เวทมนตร์ป้องกัน
 * Sitarha - เวทมนตร์ติดตาม